Արամե (երգիչ)

Արամե (իսկական անունը՝ Արամ Մարատի Եղիազարյան, ), հայ փոփ երգիչ։ Հայաստանի վաստակավոր արտիստ (2017)։

Կենսագրություն 
Ծնվել է Արմավիրի մարզի Արմավիր քաղաքում։ Ընդամենը 2 տարեկան հասակում ընտանիքը տեղափոխվել է Երևան։ Հայրը՝ Մարատ Եղիազարյանն է, մայրը՝ Ռուզաննա Կարապետյանը։ Եղբայրը՝ Կորյունը իրենից մեծ է երկու տարով, իսկ քույրը՝ Անին փոքր է չորս տարով։ Արամեն իր անունը ժառանգել է հորեղբորից՝ Արամայիսից։ Արամեն 10 տարեկան էր, երբ ընտանիքը տեղափոխվում է Դոնի Ռոստով, Ռուսաստան։ Այստեղ նա ընդունվում է «Արևիկ» մանկապատանեկան երգի համույթ, ուր էլ անում է իր առաջին քայլերը երգի ասպարեզում։ Հաճախել է նաև կարատեի, քինգ–բոքսինգի ու բոդիբիլդինգի։ 9-րդ դասարանում որոշում է ընդունվել հումանիտար վարժարան, սակայն վերջանականապես ընդունվում է բիզնեսի կառավարման և իրավունքի ինստիտուտի իրավաբանության բաժին։ Որոշ ժամանակ նա աշխատել է որպես թարգմանիչ։ 2004 թվականին Արամեն վերադառնում է Հայաստան։

Ձայնասկավառակներ 
 Անձայն (2007)
 Յարիս բոյը (2008)
 Մի քիչ սեր (2009)
 Իմ կյանքի 27-րդ առավոտ (2010)
 Իմ միակ սիրելի (2011)
 Քավոր (2014)
 10 տարի միասին (2016)

Երգացանկ

Ծանոթագրություններ

Արտաքին հղումներ 
 Արամեն Էյ Վի Փրոդաքշն կայքում 

Հայ երգիչներ
1982 ծնունդներ
Հոկտեմբերի 10 ծնունդներ
ՀՀ վաստակավոր արտիստներ
Հայ առաքելական քրիստոնյաներ
21-րդ դարի երգիչներ
Բեմական կեղծանուններ